b'\n_START_ARTICLE_\nWaze\n_START_SECTION_\nLlic\xc3\xa8ncia\n_START_PARAGRAPH_\nFins a la versi\xc3\xb3 2.x Waze era distribu\xc3\xaft sota llic\xc3\xa8ncia GPL versi\xc3\xb3 2, encara que aquesta llic\xc3\xa8ncia no s\'est\xc3\xa9n a la cartografia que es genera amb el programari. A partir de la versi\xc3\xb3 3.x Waze ha passat a ser distribu\xc3\xaft sota una llic\xc3\xa8ncia de programari lliure.\n_START_SECTION_\nCr\xc3\xadtiques\n_START_PARAGRAPH_\nAt\xc3\xa8s que per al seu funcionament necessita estar connectat a la xarxa GPRS (o superior) \xe2\x80\x93de fet, igual que la majoria d\'aplicacions de navegaci\xc3\xb3 turn-by-turn per a smartphones\xe2\x80\x93, s\'ha expressat la preocupaci\xc3\xb3 sobre el fet que l\'aplicaci\xc3\xb3 ubicada en els tel\xc3\xa8fons intel\xc2\xb7ligents es pot utilitzar per supervisar els moviments d\'individus identificables._NEWLINE_Alguns defensors de la seguretat vi\xc3\xa0ria han expressat la seva preocupaci\xc3\xb3 pel potencial de l\'aplicaci\xc3\xb3 Waze en distreure els conductors que l\'utilitzen, amb una gran quantitat d\'icones i notificacions que els posa en un major risc d\'accident._NEWLINE_Al mar\xc3\xa7 de 2014, els estudiants del Technion-Israel Institute of Technology van fer un intent amb \xc3\xa8xit per "crear" un fals emb\xc3\xbas de tr\xc3\xa0nsit.\n_START_SECTION_\nCrowdsourcing\n_START_PARAGRAPH_\nUn dels aspectes \xc3\xbanics de Waze \xc3\xa9s la possibilitat d\'orientar els usuaris en funci\xc3\xb3 de la informaci\xc3\xb3 proporcionada per la gent. Els usuaris de Waze poden informar multitud d\'incidents relacionats amb el tr\xc3\xa0fic com: accidents o radars de la policia. Aquestes dades Waze les utilitza per ajudar altres usuaris alertant-los de la condici\xc3\xb3 pr\xc3\xa8via o fins i tot per a desviar l\'usuari per tal d\'evitar la zona conflictiva. A m\xc3\xa9s de l\'entrada dels usuaris, Waze tamb\xc3\xa9 es basa en la informaci\xc3\xb3 de les ag\xc3\xa8ncies estatals per als esdeveniments de tr\xc3\xa0nsit com ara les obres a les carreteres. La idea que hi ha darrere \xc3\xa9s, com m\xc3\xa9s gent proporcioni dades, m\xc3\xa9s precisi\xc3\xb3 tindr\xc3\xa0 Waze.'